**OBEC JALOVÁ**

Obecné zastupiteľstvo v Jalová v zmysle podľa § 6 ods. 1 a § 11 ods. 4 písm. g) zákona č. 369/1990 Zb. o obecnom zriadení v znení neskorších predpisov a podľa § 53 ods. 2 zákona č. 58/2014 Z. z. o výbušninách, výbušných predmetoch a munícii a o zmene a doplnení niektorých zákonov v znení neskorších predpisov **v y d á v a** pre územie obce Jalová toto

**VŠEOBECNE ZÁVÄZNÉ NARIADENIE**

**OBCE JALOVÁ**

**č. 1/2022**

**o používaní pyrotechnických výrobkov na území obce Jalová**

Návrh VZN vyvesený na úradnej tabuli obce dňa: 26.05. 2022

Návrh VZN zverejnený na elektronickej úradnej tabuli obce dňa: 26.05. 2022

Lehota na predloženie pripomienok k návrhu VZN do (včítane): 06.06 2022

Doručené pripomienky v počte: 0

Vyhodnotenie pripomienok k návrhu VZN uskutočnené dňa: -

Vyhodnotenie pripomienok k návrhu VZN doručené poslancom dňa: -

VZN schválené Obecným zastupiteľstvom v Jalovej dňa 09.06.2022 uznesením č. 73/2022

VZN vyvesené na úradnej tabuli obce dňa: 10.06.2022; zvesený dňa 01.07.2022

VZN zverejnené na elektronickej úradnej tabuli obce: od 10.06.2022 do 30.06.2022

VZN zverejnené na internetovej stránke obce dňa: 10.06.2022

**VZN nadobúda účinnosť dňom 01.07.2022**

Radoslav Michalčin

starosta obce

**§ 1**

**Úvodné ustanovenie**

Toto Všeobecne záväzné nariadenie (ďalej len „nariadenie“) upravuje uplatňovanie zákona č. 58/2014 Z. z. o výbušninách, výbušných predmetoch a munícii a o zmene a doplnení niektorých zákonov v znení neskorších predpisov(ďalej len "zákon o výbušninách") na území obce Jalová (ďalej len "obec").

**§ 2**

**Zákaz používania pyrotechnických výrobkov**

1. Používanie pyrotechnických výrobkov kategórie F2, F3 a P[[1]](#footnote-2) je na území obce Jalová zakázané. Zákaz neplatí:
2. od 31. decembra od 18.00 hod. do 1. januára do 04.00 hod.,
3. od 13. januára od 18.00 hod. do 14. januára do 04.00 hod.,
4. pri akciách usporadúvaných obcou,
5. pri iných odôvodnených akciách iba s predchádzajúcim súhlasom obce podľa ods. 2 tohto §.
6. Používať pyrotechnické výrobky kategórie F2 a F3 v období od 2. januára do 30. decembra príslušného kalendárneho roka možno iba s predchádzajúcim súhlasom obce na základe písomnej žiadosti o súhlas na použitie pyrotechnických výrobkov kategórie F2 a F3. Žiadosť podľa predchádzajúcej vety musí byť podaná najneskôr desať pracovných dní pred plánovaným použitím a musí obsahovať
7. meno, priezvisko a adresu trvalého alebo prechodného pobytu, ak ide o fyzickú osobu, názov a sídlo, ak ide o právnickú osobu, a v prípade, že pyrotechnické výrobky priamo použije iná osoba ako žiadateľ, aj meno, priezvisko a adresu trvalého alebo prechodného pobytu tejto osoby, ak ide o fyzickú osobu, alebo názov a sídlo, ak ide o právnickú osobu,
8. dátum a miesto použitia pyrotechnických výrobkov, kategóriu a druh pyrotechnických výrobkov spolu s uvedením času predpokladaného začiatku a predpokladaného trvania používania[[2]](#footnote-3).
9. Obec vydá súhlas podľa predchádzajúceho odseku alebo žiadosť zamietne. Ak žiadosť neobsahuje niektorú z náležitostí obec vyzve na doplnenie žiadosti alebo žiadosť zamietne[[3]](#footnote-4).
10. Obec nevydá súhlas podľa ods. 2 tohto §, ak použitie pyrotechnických výrobkov má byť
    1. v čase tzv. nočného pokoja,
    2. na zjavne nevhodnom mieste, na ktorom hrozí nebezpečenstvo vzniku požiaru, nebezpečenstvo ujmy na živote alebo zdraví osôb, nebezpečenstvo vzniku škody na majetku alebo nebezpečenstvo poškodenia zelene,
    3. na pozemku, na ktorého použitie nedal vlastník súhlas.
11. Ten, kto bude vykonávať ohňostrojné práce[[4]](#footnote-5), alebo používať pyrotechnické výrobky, alebo ten, pre koho sa tieto práce majú vykonať, je povinný bezodkladne odstrániť znečistenie verejného priestranstva, ku ktorému dôjde po použití pyrotechnických výrobkov, resp. skončení ohňostrojných prác. V prípade, ak osoba, ktorá vykonala ohňostrojné práce, použila pyrotechnické výrobky, alebo osoba, pre ktorú sa tieto práce vykonali, neodstráni znečistenie, vykoná vyčistenie verejného priestranstva obec na náklady vyššie uvedenej osoby, ktoré je oprávnené od tejto osoby vymáhať.

**§ 3**

**Záverečné ustanovenie**

Toto všeobecne záväzné nariadenie bolo schválené uznesením Obecného zastupiteľstva v Jalovej č...... dňa .................. a nadobúda účinnosť ...........................

Radoslav Michalčin

starosta obce

1. *§ 4 ods. 2 nariadenia vlády SR č. 70/2015 Z. z. o sprístupňovaní pyrotechnických výrobkov na trhu* [↑](#footnote-ref-2)
2. *§ 53 ods. 4 zákona č. 58/2014 Z. z. o výbušninách, výbušných predmetoch a munícii a o zmene a doplnení niektorých zákonov v znení neskorších predpisov* [↑](#footnote-ref-3)
3. *§ 53 ods. 5 zákona č. 58/2014 Z. z. o výbušninách, výbušných predmetoch a munícii a o zmene a doplnení niektorých zákonov v znení neskorších predpisov* [↑](#footnote-ref-4)
4. *§ 2 písm. o)zákona č. 58/2014 Z. z. o výbušninách, výbušných predmetoch a munícii a o zmene a doplnení niektorých zákonov v znení neskorších predpisov* [↑](#footnote-ref-5)